Био је нећак Гаја Папирија Карбона и припадао је странци популара. Године 87. п. н. е. је, након Сулиног одласка у Први митридатски рат, учествовао у повратку популара на власт у Риму. Цина га је одредио за свог колегу те је године 85. п. н. е. постао конзул. Окупио је велику војску с којом је прешао Јадранско море у намери да се обрачуна са Сулином војском у Грчкој, али се, чувши за Цинину погибију у војничкој побуни, вратио натраг у Рим.